Psalms 72 | Aanlyn Bybel | Nuwe Wêreld-vertaling
Oor Salomo. 72 O God, gee u regterlike beslissings aan die koning,+En u regverdigheid aan die seun van die koning.+ 2 Laat hy die regsaak van u volk met regverdigheid bepleit,+En van u geteisterdes met regterlike beslissing.+ 3 Laat die berge vrede vir die volk dra,+Ook die heuwels, deur regverdigheid. 4 Laat hy die geteisterdes van die volk oordeel,+Laat hy die kinders van die arme red,En laat hy die bedrieër verbrysel. 5 Hulle sal u vrees solank daar ’n son is,+En voor die maan van geslag tot geslag.+ 6 Hy sal neerdaal soos die reën op die gesnyde gras,+Soos oorvloedige reënbuie wat die aarde natmaak.+ 7 In sy dae sal die regverdige bloei,+En die oorvloed van vrede totdat die maan nie meer is nie.+ 8 En hy sal onderdane hê van see tot see+En van die Rivier+ tot aan die eindes van die aarde.+ 9 Voor hom sal die bewoners van waterlose streke hulle neerbuig,+En sy vyande sal die stof lek.+ 10 Die konings van Tarsis en van die eilande+—Skatting sal hulle betaal.+Die konings van Skeba en van Seba—’n Geskenk sal hulle aanbied.+ 11 En voor hom sal al die konings hulle neerwerp;+Wat al die nasies betref, hulle sal hom dien.+ 12 Want hy sal die arme verlos wat om hulp roep,+Ook die geteisterde en elkeen wat geen helper het nie.+ 13 Hy sal jammer voel vir die geringe en die arme,+En die siel van die armes sal hy red.+ 14 Van onderdrukking en van geweld sal hy hulle siel verlos,En hulle bloed sal kosbaar wees in sy oë.+ 15 En laat hom lewe,+ en laat van die goud van Skeba aan hom gegee word.+En laat daar voortdurend vir hom gebid word;Laat hy die hele dag geloof word.+ 16 Daar sal volop graan op die aarde wees;+Op die top van die berge sal daar ’n oorvloed wees.+Sy vrug sal wees soos op die Libanon,+En dié wat uit die stad kom, sal bloei soos die plante van die aarde.+ 17 Laat sy naam tot onbepaalde tyd wees;+Laat sy naam voor die son toeneem,En laat hulle hulleself deur middel van hom seën;+Laat alle nasies hom gelukkig noem.+ 18 Mag Jehovah God, Israel se God, geloof word,+Wat alleen wonderlike werke doen.+ 19 En mag sy glorieryke naam tot onbepaalde tyd geloof word,+En laat sy heerlikheid die hele aarde vul.+Amen en Amen. 20 Die gebede van Dawid, die seun van Isai,+ het tot ’n einde gekom.